மலானா, இமாச்சல பிரதேசம்

**மலானா** (*Malana*) என்பது இமாச்சல பிரதேச மாநிலத்தில் உள்ள ஒரு பழமையான இந்தியக் கிராமமாகும். குலு பள்ளத்தாக்கின் வடகிழக்கே பார்வதி பள்ளத்தாக்கின் பக்க பள்ளத்தாக்கான மலானா நாலாவில் உள்ள இந்த தனிமையான கிராமம் உலகின் பிற பகுதிகளிலிருந்து தனிமைப்படுத்தப்பட்டுள்ளது. சந்தர்கானி மற்றும் தேவ் திப்பா சிகரங்கள் கிராமத்தை உலகத்தின் பார்வையிலிருந்து மறைக்கிறது. இது 2,652 மீட்டர் (8,701 அடி) உயரத்தில், மலானா ஆற்றின் ஓரத்தில் தொலைதூர பீடபூமியில் அமைந்துள்ளது. கடல் மட்டத்திற்கு மேல். மலானா அதன் சொந்த வாழ்க்கை முறை மற்றும் சமூக அமைப்பைக் கொண்டுள்ளது. மேலும், மக்கள் தங்கள் பழக்கவழக்கங்களைப் பின்பற்றுவதில் கண்டிப்பாக உள்ளனர்.

*மலானா: மலானா: குலோபலைசேசன் ஆப் எ இமாலயன் வில்லேஜ்*, *மலானா, எ லாஸ்ட் ஐடெண்டிட்டி* உள்ளிட்ட பல்வேறு ஆவணப்படங்களில் இக்கிராமம் இடம் பெற்றுள்ளது. மலானாவில் வசிக்கும் சுமார் 1700 பேர் தங்கள் பாரம்பரிய கனாசி என்ற மொழி பேசுபவர்களாக இருக்கின்றனர். இது அங்குள்ளவர்களுக்கு மட்டுமே புரியும். 1961 மக்கள்தொகை கணக்கெடுப்பின்படி, கனாசி மொழி பேசுபவர்கள் அப்போது 563 ஆக இருந்தனர். ஆனால் இன்று மலானாவின் மக்கள்தொகை குறைந்தது 40 ஆண்டுகளுக்கு முன்பு இருந்ததை விட மூன்று மடங்கு அதிகமாக உள்ளது. ஜாரியில் இருந்து வாடகை வாகனம் அல்லது பேருந்து மூலம் கிராமத்திற்கு செல்லலாம். மலானா கிராமத்தின் மலையேற்ற வாயில் வரையிலான சாலைகள் மேம்படுத்தப்பட்டுள்ளன.

## வரலாறு
உள்ளூர் புராணங்களின் படி, ஜம்லு என்ற முனிவர் இந்த இடத்தில் வசித்து, விதிகள் மற்றும் ஒழுங்குமுறைகளை உருவாக்கினார். உள்ளூர் மக்கள் தங்கள் தெய்வமான ஜம்லு முனிவரால் வழிநடத்தப்பட்டு, நன்கு ஒழுங்கமைக்கப்பட்ட ஜனநாயக அமைப்புடன், உலகின் பழமையான குடியரசு நாடுகளில் ஒன்றாக இருப்பதாகக் கூறுகின்றனர். ஜம்லு தற்போது புராணங்களில் இருந்து ஒரு முனிவருடன் அடையாளம் காணப்பட்டாலும், இது ஒப்பீட்டளவில் சமீபத்திய வளர்ச்சியாகும். ஜம்லு முனிவர் ஆரியர்களுக்கு முந்தைய காலத்தில் வழிபட்டதாக நம்பப்படுகிறது. ஆங்கிலேய பயண எழுத்தாளர் பெனிலோப் சேத்வுட், மலானாவுக்குச் சென்ற ஒரு மரபுவழி பிராமணரைப் பற்றிய ஒரு கதையை விவரிக்கிறார். மேலும் உள்ளூர் மக்களுக்கு அவர்களின் கடவுளின் வம்சாவளியைப் பற்றி கற்பிக்க முயன்றார்.

மலானா உலகின் பழமையான குடியரசு நாடுகளில் ஒன்று என்று அழைக்கப்படுகிறது. தாங்கள் ஆரிய நாகரிகத்தின் வழித்தோன்றல்கள் என்று கிராம மக்கள் நம்புகின்றனர்.

மலானா நீர் மின் நிலையம் என்ற அணைக்கட்டு திட்டம், மலானாவை உலகின் மற்ற பகுதிகளுக்கு மிக நெருக்கமாக கொண்டு வந்து அப்பகுதிக்கு வருவாயை வழங்குகிறது. ஒரு புதிய சாலை, கடக்கும் நேரத்தை பல நாட்களிலிருந்து 4 மணி நேரமாக குறைத்துள்ளது. இத்திட்டம் பள்ளத்தாக்கின் அழகை அழித்துவிட்டது. சனவரி 5, 2008 அன்று, ஒரு தீவிபத்து ஏற்பட்டு, கிராமத்தில் அமைந்துள்ள கலாச்சார கட்டமைப்புகள் மற்றும் பழங்கால கோவில்களின் சில பகுதிகளை அழித்தது. 2017 ஆம் ஆண்டில், ஜம்லு தெய்வத்தின் உத்தரவின் பேரில், தோராயமாக பன்னிரென்டுக்கும்  மேலான விருந்தினர் இல்லங்கள் மற்றும் உணவகங்களை மூடுவதற்கு கிராமம் உத்தரவிட்டது.

## அரசாங்கம்
இக்கிராமம் இந்தியாவின் இமாச்சலப் பிரதேசத்தில் அமைந்திருந்தாலும், இந்தக் கிராமத்தைச் சேர்ந்தவர்கள் தங்களை இந்தியாவின் ஒரு பகுதியாகக் கருதுவதில்லை. அவர்களுக்கென தனியான நீதித்துறை அமைப்பும் உள்ளது. இந்தக் கிராமம் *கனிஷ்தாங்* எனப்படும் கீழ்சபை மற்றும் *ஜெயேஷ்தாங்* எனப்படும் மேல்சபையை உள்ளடக்கிய ஈரவை பாராளுமன்றத்தால் ஆளப்படுகிறது.  பாகி ராம் என்பவர் தற்போதைய பஞ்சாயத்துத் தலைவராக இருக்கிறார்.

## பொருளாதாரம்
மலானாவின் பொருளாதாரம் பாரம்பரியமாக சணலில் இருந்து கூடைகள், கயிறுகள் மற்றும் காலணிகள் தயாரிப்பதை அடிப்படையாகக் கொண்டது. கஞ்சா பல நூற்றாண்டுகளாக சட்டப்பூர்வ பணப்பயிராக பயிரிடப்பட்டது .  1980-களில் தொடங்கி, மலானா பொழுதுபோக்கு போதைப்பொருள் சுற்றுலாவின் இடமாக மாறியது. கிராமத்தில் மக்காச்சோளம் மற்றும் உருளைக் கிழங்கு போன்றவையும் விளைகின்றன. சுற்றுலா தற்போது கிராமத்தின் முக்கிய வருமான ஆதாரமாக இருந்தாலும், சுற்றுலாப்பயணிகள் கிராமத்திற்கு வெளியுள்ள தங்குமிடங்களில் மட்டுமே தங்க முடியும்.

## கலாச்சாரமும் வாழ்க்கை முறையும்
கிராம நிர்வாகம் ஜனநாயகமானது. மேலும் உள்ளூர் மக்களால், உலகின் பழமையான குடியரசு என்று நம்பப்படுகிறது.

குலு பள்ளத்தாக்கின் ஒரு பகுதியாக இருந்தாலும், மலானிகள் மிகவும் தனித்துவமான உடல் அம்சங்களைக் கொண்டிருப்பதாக ஒரு கட்டுக்கதை உள்ளது. மேலும் பள்ளத்தாக்கின் மற்ற பகுதிகளிலிருந்து வேறுபட்ட ஒரு பேச்சுவழக்கும் உள்ளது. இருப்பினும், இமாச்சல பள்ளத்தாக்குகளில், குறிப்பிடத்தக்க எண்ணிக்கையிலான தனித்துவமான பகாடி பேச்சுவழக்குகள் உள்ளன. அவற்றில் சில ஒன்றுக்கொன்று முற்றிலும் வேறுபட்டவை. எனவே, பார்வதி பள்ளத்தாக்கில் கஞ்சா / உலர்ந்த கஞ்சா வணிகத்தைத் தவிர, மலானா மக்களின் அணுக முடியாத தன்மையைக் கருத்தில் கொண்டு, உடல்/மொழி தனித்துவத்தை நிரூபிக்க முடியாது.

### வரலாற்றுடன் இணைப்பு
கிராமத்தின் தோற்றம் பற்றி பல்வேறு புராணக்கதைகள் உள்ளன. அவர்களில் ஒரு சிலர் தங்களை அலெக்சாந்தரின் இராணுவத்தின் கிரேக்க வீரர்களின் வழித்தோன்றல்கள் என்று நம்புகின்றனர்.  புராணத்தின் படி, அலெக்சாந்தர் நாட்டை விட்டு வெளியேறிய பின்னர் சில வீரர்கள் இந்த தொலைதூர நிலத்தில் தஞ்சம் புகுந்தனர். பின்னர் அங்கு நிரந்தரமாக குடியேறினர். இருப்பினும், இந்த கட்டுக்கதை சர்ச்சைக்குரியது. ஏனெனில் இது பாக்கித்தானில் உள்ள கலாசா பள்ளத்தாக்கு என்று கூறுபவர்களும் உள்ளனர். உண்மையில் பேரரசர் அலெக்சாண்டரின் வீரர்கள் தஞ்சம் அடைந்த பகுதியாகும். இந்த புராணக்கதை இந்திய-ஆரியர்களிடமிருந்து உள்ளூர் மக்களின் பழம்பெரும் வம்சாவளியுடன் முரணானது. மலானி மக்கள்தொகையின் சமீபத்திய மரபணு இந்திய-ஆரிய வம்சாவளியுடன் மிகவும் ஒத்துப்போகிறது.

### கோயில்கள்
இந்தக் கிராமத்தில் பல பழமையான கோயில்கள் உள்ளன. (1) ஜம்லு கோயில், கத்குனி பாணியில் கட்டப்பட்டது. மர வேலைப்பாடு மற்றும் மான் தலைகளுடன்  (2) ருக்மணி கோயில் கட்டப்பட்டுள்ளது.

### மலானா களிம்பு
மலானா அதன் "மலானா களிம்பு", பார்வதி பள்ளத்தாக்கில் வளரும் கஞ்சா செடிகளில் இருந்து தயாரிக்கப்படும் தயாரிப்புக்கு பிரபலமானது. மலானா களிம்பு அதிக தூய்மையான கஞ்சா என்று கருதப்படுகிறது. கஞ்சா பூவை கைகளுக்கு இடையே மீண்டும் மீண்டும் தேய்த்து, பிசினை வெளியே இழுத்து உள்ளங்கை முழுவதும் ஒட்டும் பசை அடுக்கு உருவானவுடன் களிம்பு தயாரிகிறது.

## சான்றுகள்

## மேலும் படிக்க
* 
## வெளி இணைப்புகள்

* Malana : Shangrila in the Himalayas
* Himalayan Culture and Mountaineering Museum

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்